b'\n_START_ARTICLE_\nSinag-taon\n_START_PARAGRAPH_\nAng sinag-taon o ta\xc3\xb3ng liwanag (salin ng Ingles na light-year, sagisag: ly) ay ang yunit ng distansiyang astronomikal o layong tinatahak ng liwanag na dumaraan sa bakyum (lugar na may kawalan ng hangin) sa loob ng isang ta\xc3\xb3ng Juliano. Katumbas ito ng 5.878 trilyong milya._NEWLINE_Ang sinag-ta\xc3\xb3n ay pinakakalimitang ginagamit na panukat ng layo ng mga bituin at iba pang layo sa iskalang galaktiko. Ang yunit na pinakakaraniwang ginagamit sa astrometriyang propesyonal ay ang parsec (sagisag: pc, katumbas ng mga 3.26 sinag-taon).'